Big Zulu

**BIG ZULU**                         

**IMINININGWANA YANGEMUVA**

**IBIZO:**  Siyabonga Nene

**UKUBELETHWA:**  7 KuSihlabantangana 1986

**UMSEBENZI:** Umrepha, umtloli weengoma

**UNYAKA WOKUDUMA:** 2003- njenganje

**AMALEBULA:** Universal Records(kwangaphambilini), Nkabi Records.

**USiyabonga Nene** (wabelethwa mhlana amalanga alikhomba, kuMrhayili ngomnyaka we-1986  )
, owaziwa ngebizo elibizwa laka **Big Zulu**, mrepha nomtloli weengoma weSewula Afrika.  Waphakama ngemva kokukhipha ingoma ethi "Donsa Nkabi" ngomnyaka wee-2016.

Watlikitla isivumelwano sokurekhoda ne -Universal Music ngomnyaka wee- 2015 begodu  wakhipha i-albhamu yakhe yokuthoma, *u-Ushun Wenkabi* (2018) no *-Ungqongqoshe Wongqongqoshe* (2019).

I-albhamu yesithathu ka Big Zulu *Ichwane Lenyoka* (2021), yakhiqiza ama-single amathathu aphuma phambili " Mali Eningi ", "Inhlupheko" kanye no-"Umuzi eSandton". Ingoma yayo ephambili "i-Mali Eningi", yaqinisekiswa yi-double platinum yi- Recording Industry of South Africa (RiSA). 

UBig Zulu wabuye wavela emidlalweni kamabonakude *i-Isibaya*, *One Mic* (2017-2020),  *Uzalo* (2020), *Isithembiso*, kanye *no-Ushuni Womhlaba* (2024).  Imitlomelo  yakhe ifaka hlangana imitlomelo  ye-Hip Hop yeSewula Afrika elikhomba, umtlomelo  owodwa we-South African Music Award kanye ne-Metro FM Music Awards eyodwa.

## Ipilo yokuthoma
USiyabonga Nene wabelethwa begodu wakhulela e -Bergville, KwaZulu-Natal. Wakhula alalele umvumo ka -Maskandi no-Isichathamiya, athonywa yi Ladysmith Black Mambazo, Phuzekemisi no-Imithente. Dacre, Richard (2015-05-28), "Worth, Harry [real name Harry Bourlon Illingsworth] (1917–1989), comedian", Oxford Dictionary of National Biography, Oxford University Press, ISBN 978-0-19-861412-8, retrieved 2025-09-04

## IIMVELAPHI YOBUVUMO

### Izithonyo
Uthonywe ngu-Maskandi nesi Scathamiya.  Bekahlala e-Vaal endaweni ebizwa nge-Palm Springs.

## Ibizelo

### Ukuthoma komsebenzi
UZulu wahlala iminyaka eminengi amtjhayeli wetekisi begodu watjhiya ngomnyaka wee-2008 ukobana aragele phambili nomsebenzi wakhe wezomvumo. Ngomnyaka wee-2009, ngemva kobana atjhiye ibubulo lamathekisi wathoma ukutlola iingoma nokudlala.

Ngemva kweminyaka emine ngomnyaka wee-2013, uZulu waphalisana begodu waba ngowokuthoma ukuthumba iphalisano le Red Bull Back to the city.  Ingoma yakhe yokuthoma ethi "Donsa Nkabi" yakhutjhwa ngomnyaka wee-2016. 

### 2014–2019: ''Ushun Wenkabi'', ''Ungqongqoshe Wongqongqoshe''
Ngemva kweminyaka eminengi njengomvumi ozijameleko, watlikitla isivumelwano sokurekhoda ne-Universal Music Records ngomnyaka wee-2015 begodu wakhupha i-albhamu yakhe yokuthoma *i-Ushun Wenkabi* ngenyanga ka Velabahlinze ngomnyaka wee-2018, eneengoma ezifaka hlangana "u-Ang'mazi umama" no-"Home". 

I-albhamu yakhe yesibili ye-studio *u-Ungqongqoshe Wongqongqoshe* yakhutjhwa ngomnyaka wee-2019,  ihlanganisa u-Ab Crazy, u-Mnqobi Yazo, u-FiFi Cooper, u-Kwesta, no Caspper Nyovest, u-Musiholiq no-Truhitz.  Ingoma ephambili ethi "Ak'laleki" eno-Kwesta yakhutjhwa. Mhlana amalanga amabili kuRhoboyi ingoma yakhe yesibili ethi "Ama Million" eno- Cassper Nyovest & Musiholiq yakhutjhwa begodu yafika endaweni yesihlanu ku-iTunes Chart.   Ingoma le beyiqinisekiswe njengeplatinamu.   Mhlana amalanga ali-14 kuRhoboyi, ingoma yakhe yesithathu ethi "Vuma dlozi" ehlanganisa u-Mnqobi Yazo yakhutjhwa  begodu yaqinisekiswa yi-platinamu yibubulo lokurekhoda leSewula Afrika (i-RiSA) ngokuthengisa amakhophi ama-50 000.  I-albhamu le yaqinisekiswa njengegolide yi-Recording Industry of South Africa (RiSA)  begodu yathola ukukhethwa ku- South African Music Awards (SAMA26)  ye-Best Hip Hop Album.  Ngomnyaka ofanako, wee-2019, i-albhamu leyo yakhethwa njenge-Best Male Artist of the Year kanye ne-albhamu yomnyaka e -South African Hip Hop Awards.  Wasungula ilebula yakhe yamarekhodi i-Nkabi Records. 

### 2020–2022: ''Ichwane Lenyoka'', ''Nkabi Nation''
Mhlana amalanga ama-20 kuNobayeni ngomnyaka wee- 2020, ingoma yakhe ethi " Mali Eningi " yakhutjhwa ifaka hlangana umvumi ongu Intaba Yase Dubai no-Ricky Rick njengengoma ephambili ye-albhamu. Ingoma le yavela endaweni yesibili kumatjhadi we *-Channel 0* Top 30  begodu yaqinisekiswa njenge-double platinum.  Emnyanyeni we -27th annual South African Music Awards,ingoma i  "Mali Eningi" yathumba isigaba sokubambisana okuhle khulu.  Ekupheleni komnyaka wee-2020 wakhethwa kokuthoma ku -MTV Base: SA's Hottest MCs, endaweni yesihlanu. 

Ngasekupheleni kukaTjhirhweni ngomnyaka wee-2021, wamemezela ukusebenza kwe-albhamu yakhe yesithathu.   

Mhlana amalanga ali-11 kuNtaka ngomnyaka wee-2021, wakhupha ingoma "Inhlupheko" eno Mduduzi Ncube njengengoma yesibili.  Ingoma le yafika endaweni yokuthoma ematjhadini we-iTunes weSewula Afrika begodu yafika endaweni yesine ematjhadini we-Shazam. 

Mhlana amalanga amathathu kuNtaka ngomnyaka wee-2021, wamemezela ingoma etja ebizwa ngokuthi "Umuzi eSandton" ehlanganisa u-Lwah Ndlunkulu ku -Twitter.  Ingoma le yakhutjhwa mhlana amalanga alithoba kuNtaka ngomnyaka wee-2021;  Yavezwa ku-albhamu yakhe *i-Ichwane Lenyoka*, eyakhutjhwa mhlana amalanga amathathu kuNobayeni 2021.  Ingoma ethi "Umuzi eSandton" yafika endaweni yokuthoma ematjhadini we-Shazam. 

Mhlana amalanga ali-13 kuNobayeni ngomnyaka wee-2021, wenza isizini yetjhumi nane ku- *Idols South Africa.*  UZulu uthumbe imitlomelo elikhomba efaka hlangana; I-albhamu yomnyaka, ingoma yomnyaka (" Mali Eningi "), ividiyo yomculo ehle khulu, umvuzo we-Best Male and Ubuntu Activism, Best Collaboration, kanye no-Best Digital Sales kuma -2021 South African Hip Hop Awards.  Ekupheleni komnyaka wee-2021 wakhethwa godu ku-MTV Base: SA's Hottest MCs, wakhuphukela endaweni yesibili. 

I-"iVolovolo" eno Xowla yakhutjhwa mhlana amalanga alitjhumi nanye kuMhlolanja ngomnyaka wee-2022. Ingoma le yathoma ukudlala phambili eSewula Afrika.  

I-"Voicemail" ka-Big Zulu, Mduduzi Ncube, Lwah Ndlunkulu, Siya Ntuli no-Xowla yakhutjhwa njengengoma ephambili ye-albhamu mhlana amalanga ama-24 kuMgwengweni ngonyaka wee-2022.  Ingoma le yaqinisekiswa njengegolide begodu yafika endaweni yokuthoma eSewula Afrika.  

Wakhupha  i-"150 Bars (Ke hip hop Dawg)" mhlana amalanga ama-20 kuRhoboyi ngomnyaka wee-2022. Ingoma le yangena ematjhadini we-Local Top 10 Radio endawen"i yesikhombisa. 

Wamemezela  ilanga lokukhutjhwa kwama-albhamu kanye irhelo lokugcina lwengoma ku-Instagram, ekhutjhwe mhlana amalanga alithoba kuNobayeni ngomnyaka wee-2022. 

"Dear My Love" ehlanganisa u KO, Xowla no-Siya Ntuli ingoma eyodwa ka-Big Zulu ekhutjhwe mhlazi-25 kuNobayeni 2022.

### 2023-nje: Inkabi Zezwe, ''Ukhamba'', ''Ngises' Congweni''
Mhlana amalanga ali-17 kuNtaka 2023, u-Big Zulu no-Sjava bamemezela ukusebenza nge-albhamu yabo ehlangeneko *i-Ukhamba* njenge-duo Inkabi Zezwe . " Umbayimbayi " yakhutjhwa mhlana amalanga ama-24 kuNtaka ngomnyaka wee-2023 njengengoma ephambili ye-albhamu.  Ingoma le yavela kuyingoma yokuthoma ku-iTunes Top 50 kanye ne-Spotify Top 100 South Africa ngokulandelana.  Ingoma le yaqinisekiswa njenge-3× Platinum eSewula Afrika. Kube khona ingoma lapho asebenzisana no Mlindo the Vocalist kanye no Makhadzi ku albhumi ethi ngises' congweni.   

Mhlana kuthoma inyanga kaMrhayili, u-Zulu wamemezela i-Inkabi Zezwe Tour eyathoma ngoMgwengweni bekwaba nguNobayeni ngomnyaka wee-2023.

I-albhamu le yakhutjhwa mhlana amalanga ali-12 kuMrhayili ngomnyaka wee-2023. Yaba yinto yokuthoma emazweni amabili weSewula Afrika ne-Eswatini ngokulandelana. 

Ngasekupheleni kukaTjhirhweni ngomnyaka wee-2024, uZulu wamemezela ukusebenza nge-albhamu yakhe yesine ye-studio kanye ne-albhamu yakhe ephambili "Awufuni Ukung' Qoma". *I-Ngises' Congweni* yakhutjhwa mhlana amalanga ama-27 kuNtaka ngomnyaka wee- 2023.    

### Umabonakude
Ngenyanga kaMgwengweni ngomnyaka wee-2024, uZulu wangenela  umdlalo wokufuna amathalenta *u-Ushuni Womhlaba*, njengomahluleli  ku-SABC 1 mhlana amalanga alikhomba kuNtaka. 

### Amanye amabubulo
Ngomnyaka wee-2019, uZulu wasungula ilebula yamarekhodi i-Inkabi Records.  UZulu sele asayine uMduduzi Ncube, uLwah Ndlunkulu, uXowla no Siya Ntuli. 

Mhlana amalanga ama-21 kuNobayeni ngomnyaka wee-2021, uZulu wathoma ukusiza abantu abadla imbuya ngelithi begodu wanikela ngemitjhininqondo namaphrinta e-Obonjaneni Primary School. 

Kusukela ngoRhoboyi ngomnyaka wee- 2020, wasebenzisana nestolo i Spitz njengomsekeli (ambassador) we-Carvela.  

## I-Discography

### Ama-albhamu we-studio

* *Ushun Wenkabi* (2018)
* *Ungqongqoshe Wongqongqoshe* (2019)
* *Ichwane Lenyoka* (2021) 
* *Ngises' Congweni* (2024)
* *Icala Le Mpumelelo* (2025)

### Ama-albhamu wokubambisana

* *Inkabi Nation* (2022)
* *Ukhamba* (2023)

### Njengomdosi phambili kwezomvumo

## Imitlomelo nokuphakanyiswa

## UMTHOMBO LWAZI